ลักษณะการประกอบธุรกิจ

1. ความเป็นมา

ผู้เริ่มจัดตั้งบริษัทฯ คือ นายวิชัย นามศิริชัย
ได้จดทะเบียนตามประมวลกฏหมายแพ่งและพานิชย์เป็นนิติบุคคลประเภทบริษัทจำกัด ทะเบียนเลขที่
664/2521 เมื่อวันที่ 21 เมษายน 2521 ด้วยเงินทุนจดทะเบียน 20 ล้านบาท
เพื่อดำเนินธุรกิจผลิตน้ำมันปาล์มดิบจากผลปาล์มสด
โดยบริษัทฯมีสวนปาล์มน้ำมันขนาดใหญ่เป็นของตนเองมีพื้นที่ปลูกรวมมากกว่า 30,625 ไร่
ในจังหวัดกระบี่และจังหวัดสุราษฎร์ธานี

ในเดือนกุมภาพันธ์ 2537 บรรษัทพัฒนาการแห่งเครือจักรภพ หรือ ซีดีซี
ซึ่งเป็นสถาบันการเงินเพื่อการพัฒนาของรัฐบาลอังกฤษมีการลงทุนในสวนปาล์มน้ำมันในหลายประเทศ
ได้เข้าเป็นผู้ถือหุ้นรายใหญ่ของบริษัทฯ หลังจากซื้อหุ้นร้อยละ 47 ของบริษัทฯ
จากกลุ่มผู้ถือหุ้นทั้งชาวต่างประเทศและในประเทศ

ในการประชุมผู้ถือหุ้นวิสามัญครั้งที่ 1/2537 วันที่ 15 สิงหาคม 2537
ผู้ถือหุ้นได้มีการอนุมัติการเพิ่มทุนจดทะเบียนจาก 250 ล้านบาท เป็น 324.05 ล้านบาท
โดยออกหุ้นสามัญ 7,405,000 หุ้น มูลค่าหุ้นละ 10 บาท เพื่อแลกกับหุ้นทั้งหมดของบริษัท
พันธ์ศรีวิวัฒน์ จำกัด ในราคาหุ้นละ 40.9985 บาท บริษัทพันธ์ศรีวิวัฒน์ จำกัด มีบริษัทย่อย 2 บริษัท
ซึ่งเป็นเจ้าของสัมปทานสวนปาล์มน้ำมันสองแห่ง มีพื้นที่ปลูกปาล์มทั้งหมดมากกว่า 21,349 ไร่
ในจังหวัดสุราษฎร์ธานี ทั้งนี้การแลกเปลี่ยนหุ้นดังกล่าวมีมูลค่ารวมทั้งสิ้น 274 ล้านบาท
ผลจากการรวมกิจการกับ บริษัทพันธ์ศรีวิวัฒน์ จำกัดในครั้งนี้
ทำให้บริษัทฯมีพื้นที่ปลูกปาล์มน้ำมันมากที่สุดในประเทศไทย คือ มากกว่า 44,440 ไร่

เมื่อวันที่ 28 พฤษภาคม 2546 บริษัท ล่ำสูง (ประเทศไทย) จำกัด (มหาชน)
ได้ซื้อหุ้นจากผู้ถือหุ้นรายใหญ่ของบริษัทฯ คือ บรรษัทพัฒนาการแห่งเครือจักรภพ และ CDC (WEST
MALAYSIA) SENDIRIAN BERHAD จำนวน 13,600,763 หุ้น คิดเป็นร้อยละ 41.97
ของจำนวนหุ้นที่จำหน่ายได้ทั้งหมด เมื่อรวมกับหุ้นเดิมที่มีอยู่จำนวน 7,874,704 หุ้น คิดเป็นร้อยละ
24.30 ทำให้บริษัท ล่ำสูง (ประเทศไทย) จำกัด (มหาชน) กลายเป็นผู้ถือหุ้นรายใหญ่ของบริษัทฯ
โดยถือหุ้นทั้งหมดคิดเป็นร้อยละ 66.29

  ณ สิ้นปี 2552 บริษัท ล่ำสูง (ประเทศไทย) จำกัด (มหาชน) ถือหุ้นในบริษัทฯ ร้อยละ 69.96

การเปลี่ยนแปลงที่สำคัญในปีที่ผ่านมา

  เปลี่ยนแปลงมูลค่าหุ้นที่ตราไว้ (Par Value) : จาก 10 บาทเป็น 1 บาท

ในการประชุมคณะกรรมการบริษัทเมื่อวันที่ 25 กุมภาพันธ์ 2552
คณะกรรมการได้มีมติอนุมัติให้เปลี่ยนมูลค่าหุ้นที่ตราไว้ (Par Value) จากหุ้นละ 10 บาทเป็นหุ้นละ
1 บาท เพื่อให้หุ้นของบริษัทมีสภาพคล่องในตลาดหลักทรัพย์ฯสูงขึ้น

  การกำกับดูแลกิจการ : เปลี่ยนแปลงรายชื่อกรรมการที่มีอำนาจลงนามแทนบริษัท

จากการที่สำนักงานคณะกรรมการกำกับหลักทรัพย์และตลาดหลักทรัพย์ได้มีหนังสือเวียนเรื่องการปรับปรุงข้อกำหนดเกี่ยวกับกรรมการอิสระและกรรมการตรวจสอบ
โดยห้ามกรรมการตรวจสอบมีส่วนร่วมในการบริหารงานของบริษัท
ในการประชุมคณะกรรมการบริษัทเมื่อวันที่ 25 กุมภาพันธ์ 2552
คณะกรรมการจึงมีมติให้เปลี่ยนแปลงรายชื่อกรรมการซึ่งมีอำนาจลงนามผูกพันบริษัท
โดยแยกรายชื่อกรรมการตรวจสอบออก และแก้ไขหนังสือรับรอง ข้อ 3

  การกำกับดูแลกิจการ : เปลี่ยนตำแหน่งของนาย วัง ชาง ยิง จากกรรมการบริหาร เป็น
  กรรมการ

จากการที่สำนักงานคณะกรรมการกำกับหลักทรัพย์และตลาดหลักทรัพย์ได้มีหนังสือเวียนกำหนดนิยามการเป็น
“กรรมการที่มีส่วนร่วมบริหารงาน” ดังนั้น เมื่อวันที่ 13 สิงหาคม 2552
คณะกรรมการบริษัทจึงมีมติเห็นชอบให้เปลี่ยนตำแหน่งของนาย วัง ชาง ยิง จากกรรมการบริหาร
เป็น กรรมการ

  การกำกับดูแลกิจการ : การกำหนดนโยบายการกำกับดูแลกิจการและจริยธรรมธุรกิจ

บริษัทได้ตระหนักถึงความสำคัญของการกำกับดูแลกิจการที่ดี
อันเป็นปัจจัยในการเสริมสร้างให้องค์กรดำเนินธุรกิจด้วยความโปร่งใส เป็นธรรม
และปฏิบัติต่อผู้มีส่วนได้ส่วนเสียอย่างเท่าเทียมกัน มีระบบการบริหารจัดการที่มีประสิทธิภาพ
โดยมีเป้าหมายให้ธุรกิจเติบโตอย่างยั่งยืน
จึงได้มีการกำหนดนโยบายการกำกับดูแลกิจการเพื่อให้เป็นหลักในการดำเนินธุรกิจ
โดยได้รับการอนุมัติจากคณะกรรมการไปเมื่อวันที่ 13 สิงหาคม 2552

บริษัทตระหนักดีว่าการปฏิบัติตามจริยธรรมของผู้บริหารและพนักงานทุกคน
เป็นสิ่งจำเป็นต่อความมั่นคงและความสำเร็จขององค์กรในระยะยาว
บริษัทเชื่อมั่นว่าการมีหลักปฏิบัติเกี่ยวกับจริยธรรมธุรกิจเป็นพื้นฐานที่สำคัญในการเสริมสร้างและยกระดับการกำกับดูแลกิจการที่ดี
บริษัทจึงได้มีการปรับปรุงจริยธรรมธุรกิจ เพื่อให้เหมาะสมกับสภาพธุรกิจในปัจจุบัน
โดยถือเป็นการประมวลความประพฤติในทางที่ดีงาม
และได้รับการอนุมัติจากคณะกรรมการบริษัทเมื่อวันที่ 13 สิงหาคม 2552
พร้อมทั้งประกาศให้กรรมการ ผู้บริหาร และพนักงานของบริษัทได้รับทราบ
และได้จัดให้มีกระบวนการติดตามการปฏิบัติตามแนวทางดังกล่าวอย่างเคร่งครัดและต่อเนื่อง

  การผลิต : โครงการผลิตพลังงานไฟฟ้าจากก๊าซชีวภาพภายใต้กลไกการพัฒนาที่สะอาด (Clean
  Development Mechanism : CDM)

บริษัทได้ดำเนินโครงการผลิตพลังงานไฟฟ้าจากก๊าซชีวภาพเพื่อนำไปใช้เองภายในโรงงานและจำหน่ายให้แก่การไฟฟ้าส่วนภูมิภาค

  (ดูรายละเอียดหน้า 83-84 : ภาพรวมทางด้านการปฏิบัติงาน)

2. การประกอบธุรกิจ

บริษัทฯดำเนินกิจการปลูกปาล์มน้ำมัน และมีโรงงานสกัดน้ำมันปาล์มดิบและน้ำมันเมล็ดในปาล์มดิบ
ผู้ถือหุ้นใหญ่ของบริษัทฯคือบริษัท ล่ำสูง (ประเทศไทย) จำกัด (มหาชน)
ซึ่งเป็นโรงกลั่นน้ำมันปาล์มดิบ ผลิตน้ำมันพืชตรา หยก และผลิตภัณฑ์อื่นเช่น ไขมันผสม และเนยเทียม
เป็นต้น

บริษัทฯได้ถือหุ้น 99.98% ในบริษัท พันธ์ศรีวิวัฒน์ จำกัด (ทุนจดทะเบียนและชำระเต็มมูลค่า 274
ล้านบาท โดยออกเป็นหุ้นสามัญ 27,400 หุ้น มูลค่าหุ้นละ 10,000 บาท)
ซึ่งเป็นเจ้าของสวนปาล์มน้ำมัน โดยบริษัทฯได้มีการเช่าสวนปาล์มน้ำมันจากบริษัท พันธ์ศรีวิวัฒน์
จำกัด นอกจากนี้แล้วบริษัท พันธ์ศรีวิวัฒน์ จำกัด ได้ถือหุ้น 99.99% ของบริษัท พันธ์ศรี จำกัด
(ทุนจดทะเบียนและชำระเต็มมูลค่า 5 ล้านบาท โดยออกเป็นหุ้นสามัญ 500 หุ้น มูลค่าหุ้นละ
10,000 บาท) และบริษัทประจักษ์วิวัฒน์ จำกัด (ทุนจดทะเบียนและชำระเต็มมูลค่า 5 ล้านบาท
โดยออกเป็นหุ้นสามัญ 5,000 หุ้น มูลค่าหุ้นละ 1,000 บาท)
ทั้งสองบริษัทนี้ได้รับสัมปทานการปลูกปาล์มน้ำมันในเขตพื้นที่อำเภอชัยบุรีและอำเภอเคียนซา
จังหวัดสุราษฎร์ธานี เป็นจำนวนทั้งสิ้น 30,600 ไร่ จากกรมป่าไม้เป็นระยะเวลา 30 ปี
มีพื้นที่ปลูกปาล์มน้ำมันอยู่ 21,349 ไร่

นอกจากนั้น เมื่อต้นปี 2550 บริษัทฯ ได้จัดตั้งบริษัทร่วมทุนชื่อ บริษัท สยามเอลิทปาล์ม จำกัด
(ทุนจดทะเบียนและชำระเต็มมูลค่า 50 ล้านบาท โดยออกเป็นหุ้นสามัญ 5 ล้านหุ้น มูลค่าหุ้นละ 10
บาท) เพื่อดำเนินการผลิตและเพาะเมล็ดพันธุ์ปาล์ม โดยเป็นการร่วมทุนกับ Center de
Cooperation Internationale en Recherche Agronomique pour le Develppement
(CIRAD) ซึ่งเป็นองค์กรพิเศษที่จัดตั้งขึ้นตามกฎหมายฝรั่งเศส
มีความเชียวชาญและให้ความสำคัญกับการวิจัยและพัฒนาด้านการเกษตรในเขตร้อน ในสัดส่วนร้อยละ
50 : 50

ณ วันที่ 31 ธันวาคม 2552 บริษัทฯ มีพื้นที่ปลูกปาล์มน้ำมันซึ่งเป็นสวนของบริษัทเองอยู่ 23,005.88
ไร่ เมื่อรวมกับพื้นที่ที่สัมปทานที่บริษัทฯเช่าจากบริษัทย่อยแล้ว บริษัทฯจะมีพื้นที่ปลูกปาล์มทั้งหมด
44,354.82 ไร่ หรือ 7,096.77 เฮกตาร์ ถึงแม้ว่าบริษัทฯจะมีสวนปาล์มที่ใหญ่ที่สุดในประเทศไทย
แต่บริษัทก็ยังคงต้องซื้อผลปาล์มสดจากภายนอกเพื่อเป็นวัตถุดิบป้อนเข้าสู่โรงงานงานสกัดน้ำมันปาล์มดิบ
ซึ่งมีกำลังการผลิต 75 ตันผลปาล์มสดต่อชั่วโมง โดยมีผลิตภัณฑ์หลัก คือ
น้ำมันปาล์มดิบและน้ำมันเมล็ดในปาล์มดิบ
ส่วนผลิตภัณฑ์อื่นๆนั้นเป็นผลพลอยได้จากการสกัดน้ำมันปาล์มดิบ

 โครงสร้างการถือหุ้นของบริษัทฯ บริษัทย่อย และกิจการที่ควบคุมร่วมกัน

3. โครงสร้างรายได้

  หน่วย : ล้านบาท

+-----------------+------+------+------+------+------+------+------+
| ผลิตภัณฑ์/บริการ    | ดำเ  | ปี    |      | ปี    |      | ปี    |      |
|                 | นินกา | 2552 |      | 2551 |      | 2550 |      |
|                 | รโดย |      |      |      |      |      |      |
+-----------------+------+------+------+------+------+------+------+
|                 |      | จำนว | %    | จำนว | %    | จำนว | %    |
|                 |      | นเงิน |      | นเงิน |      | นเงิน |      |
+-----------------+------+------+------+------+------+------+------+
| น้ำมันปาล์มดิบ      | บริษัท | 692  | 8    | 1    | 8    | 541  | 8    |
|                 |      |      | 4.00 | ,098 | 4.12 |      | 4.80 |
+-----------------+------+------+------+------+------+------+------+
| น               | บริษัท | 93   | 1    | 137  | 1    | 74   | 1    |
| ้ำมันเมล็ดในปาล์มดิบ |      |      | 1.27 |      | 0.49 |      | 1.60 |
+-----------------+------+------+------+------+------+------+------+
| อื่นๆ             | บริษัท | 38   | 4.73 | 70   | 5.39 | 23   | 3.60 |
+-----------------+------+------+------+------+------+------+------+
| ร               |      | 823  | 10   | 1    | 10   | 638  | 10   |
| วมมูลค่าการจำหน่าย |      |      | 0.00 | ,305 | 0.00 |      | 0.00 |
+-----------------+------+------+------+------+------+------+------+